armvectores/hy_wikipedia_2023 huggingface dataset:
Don't Think They Know

«Don't Think They Know», ամերիկացի երգիչ Քրիս Բրաունի երգն է, որում իր մասնակցությունն ունի ամերիկացի մահացած երգչուհի Ալիան։ Այն թողարկվել է 2013 թվականի հունիսի 17-ին, որպես Քրիս Բրաունի «X» անվանումը կրող թվով վեցերորդ ստուդիական ալբոմի երկրորդ սինգլ։ Երգը գրվել է Դիջիթալ Բլեքի, Վերս Սիմոնդսի, Թիմ Քելլիի, Բոբ Ռոբինսոնի և Ջոն Բիի կողմից։ Երգը Billboard Hot 100 հիթ շքերթում զբաղեցրել է 81-րդ հորիզոնականը։


== Նախապատմություն և թողարկում ==
Երգի Ալիայի հատվածը ձայնագրվել է 2001 թվականին և ի սկզբանե նախատեսված է եղել թողարկել այն համագործակցությամբ Playa խմբի անդամ Դիջիթալ Բլեքի հետ։ Ալիայի մահվանից (1979-2001) մի քանի տարի անց՝ 2005 թվականին, այն թողարկվել է Դիջիթալ Բլեքի «Memoirs of a R&B Thug» ալբոմի համար։ 2013-ին Քրիս Բրաունը որոշում է թողարկել երգի իր տարբերակը և ձայնագրում է իր հատվածը։ Քրիս Բրաունի թողարկումում ոչ միայն օգտագործվել է նախկին տարբերակում հնչած Ալիայի հատվածը, այլ նաև նոր հատվածներ, որոնք Ալիան ձայնագրել էր մինչև իր մահը, սակայն դրանք չէին օգտագործվել Դիջիթալ Բլեքի հետ դուետում։
2013 թվականի հուլիսի 17-ին «Don't Think They Know» երգը պաշտոնապես թողարկվում է որպես Քրիս Բրաունի «X» անվանումը կրող թվով վեցերորդ ստուդիական ալբոմի երկրորդ սինգլ։


== Տեսահոլովակ ==
Երգի տեսահոլովակը, որի ռեժիսորն է Քրիս Բրաունը, նկարահանվել է Լոս Անջելեսում, Կալիֆորնիա։ Տեսահոլովակի պրեմիերան կայացել է 2013 թվականի հունիսի 17-ին։ Տեսահոլովակում ցուցադրվում են կադրեր Ալիայի «Try Again» (2000) և «If Your Girl Only Knew» (1996) երգերի տեսահոլովակներից։


=== Սյուժե ===
Տեսահոլովակը նկարահանվել է սև-սպիտակ գույների մեջ, սակայն տարբեր կադրերում որոշ բաներ երևում են վառ գույներով։ Տեսահոլովակի սկզբում Քրիս Բրաունը 3 այլ տղամարդկանց հետ գտնվում է մեքենայի մեջ, ապա կանգնեցնում է այն և միայնակ իջնելով մեքենայից սկսում է քայլել։ Այնուհետև երբ երգը սկսվում է, Քրիս Բրաունը քայլում է սևամորթ մարդկանց խմբի հետ, ովքեր տեսահոլովակի տարբեր կադրերում նրա կողքին են։ Մեկ այլ կադրում Քրիսը պարում է սև ֆոնի առջև, իսկ նրա ետևում ցուցադրվում է Ալիայի տեսահոլովակներից կադրեր։ Տեսահոլովակի ավարտին կադրում հայտնվում է «Հանգիր խաղաղությամբ» (R.I.P.) գրությունը ռեփեր Լիլ Ֆրոգի համար, ում սպանել էին 2013-ին։ Այնուհետև սև ֆոնի վրա հայտնվում են հետևյալ տողերը․


== Երգացանկ ==
Թվային ներբեռնում


== Հիթ շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Տրինատրիումի անտիմոնիդ

Տրիատրիումի ծարիրիդ, նատրիումի և ծարիրի երկտար անօրգանական միացություն, քիմիական բանաձևն է՝ Na3Sb, մուգ կապույտ բյուրեղներ, փոխազդում է ջրի հետ։


== Ստացում ==
Ստանում են ճնշման միջավայրում, ստեխիոմետրիկ քանակներով պարզ նյութերի միահալումից.
  
    
      
        
          
            3
            N
            a
            +
            S
            b
             
            
              
                →
                
                  
                    500
                    
                      o
                    
                  
                  C
                
              
            
             
            N
            a
            S
            b
          
        
      
    
    {\displaystyle {\mathsf {3Na+Sb\ {\xrightarrow {500^{o}C}}\ NaSb}}}
  


== Ֆիզիկական հատկություններ ==
Տրինատրիումի ծարիրիդը իրենից ներկայացնում է մուգ կապույտ, հեքսագոնալ բյուրեղներ։ Բյուրեղավանդակի տվյալներն են՝ a = 0,5355 նմ, c = 0,9496 նմ, Z = 2։


== Կիրառություն ==
Օգտագործվում է, որպես լուսաէմիսիոնային բաղադրամաս՝ լուսակաթոդների մեջ։


== Ծանոթագրություններ ==


== Գրականություն ==
Справочник химика / Редкол.։ Никольский Б.П. и др.. — 2-е изд., испр. — М.-Л.։ Химия, 1966. — Т. 1. — 1072 с.
Справочник химика / Редкол.։ Никольский Б.П. и др.. — 3-е изд., испр. — Л.։ Химия, 1971. — Т. 2. — 1168 с.
Руководство по неорганическому синтезу։ В 6-ти т. / Ред. Брауэр Г.. — М.։ Мир, 1985. — Т. 3. — 392 с.
Диаграммы состояния двойных металлических систем / Под ред. Н. П. Лякишева. — М.։ Машиностроение, 2001. — Т. 3 Книга 1. — 972 с. — ISBN 5-217-02843-2
Ուայանա

Ուայանան , հնդկացիական դասին պատկանող ցեղերից մեկն է։ Նախկինում այս ցեղին անվանում էին «Ռուկույեն»։ Հիմնականում բնակվում են հարավարևելյան Սուրինամում, հարավարևմտյան Ֆրանսիական Գվիանայում։ Նախկինում բնակվում էին նաև Բրազիլիայում, սակայն տևական միգրացիայի արդյունքում նրանք հաստատվեցին Ֆրանսիական Գվիանայում։ 1980-ական թթ ցեղին պատկանողների թիվը 1500 էր, իսկ արդեն XX դարի վերջին նրանց թիվը հասավ 700-ի։ Խոսում են օյանա լեզվով, որը բաժանվում է երկու խոսվածքների՝ ուրուկուէնա և ռուկուէն։ Դավանում են տեղական ավանդական կրոնին։
Դեյվիդ Փիթերսոն (լեզվաբան)

Դեյվիդ Փիթերսոն (անգլ.՝ David Joshua Peterson, հունվարի 20, 1981(1981-01-20), Լոնգ Բիչ, Լոս Անջելես շրջան, Կալիֆոռնիա, ԱՄՆ), ամերիկացի գրող, նկարիչ, լեզվաբան, հեռուստաֆիլմերի և կինոֆիլմերի համար արհեստական լեզուների ստեղծող, ինչպիսիք են «Թոր։ Մռայլ աշխարհը» և «Բժիշկ Սթրենջը»։ Աշխատել է «Գահերի խաղը» հեռուստասերիալի դոթրակիական և վալիրիական լեզուների վրա, ինչպես նաև մշակել է Netflix-ի «Վհուկ» սերիալի համար ավագ խոսքի լեզուն։


== Կենսագրություն ==
Փիթերսոնը բակալավրի աստիճան է ստացել Բերքլիի Կալիֆոռնիայի համալսարանում (2003), որից հետո ավարտել է Սան Դիեգոյի Կալիֆոռնիայի համալսարանի լեզվաբանության մագիստրոսական ծրագիրը (2003-2006)։ Conlangs Monthly պարբերականին տված հարցազրույցի համաձայն՝ նա արհեստական լեզուներին առաջին անգամ ծանոթացել է դեռևս Բերքլիում, 2000 թվականին էսպերանտոյի դասարան այցելելուց հետո։ 2007 թվականին դարձել է «Լեզուների ստեղծման հասարակության» 10 համահիմնադիրներից մեկը և նրա նախագահը (2011-2014)։
2009 թվականին «HBO» հեռուստատեսային ցանցը պահանջել էր հորինված լեզու մշակել «Գահերի խաղը» հեռուստասերիալի համար։ Պրոդյուսերներն օգնելու համար դիմել էին լեզվի ստեղծման հասարակությանը։ Մրցույթը հաղթել է Փիթերսոնը։
Փիթերսոնը «Գահերի խաղը» սերիալի համար ստեղծել է դոթրակերենը և վալերերենը, ինչպես նաև «SyFy» ալիքի «Ընտրություն» շոուի համար կաստիտանական, իրատիենտական, հինդոջական և OMEC լեզուները. առհասարակ նա լեզուներ է ստեղծել 2000 թվականից ի վեր։ Դեյվիդը նաև ստեղծել է մի լեզու, որը «Թոր։ Մռայլ աշխարհը» ֆիլմում օգտագործվել է մութ էլֆերի կողմից։ Փիթերսոնի վերջին ծրագրերը ներառում են NBC-ի «Զմրուխտե քաղաք» սերիալի համար «Inha» և «Munja'kin» լեզուները։
Փիթերսոնն ակտիվորեն տարածում է արհեստական լեզուների ստեղծումը, որի ստեղծումն ունի հատուկ նպատակ և կոչվում են «կոնլանգ»։ Նա YouTube-ում մի քանի տեսահոլովակներ է ստեղծել «Լեզվի գյուտի արվեստը» շարքի մեջ և 2015 թվականին նույնանուն գիրք է հրատարակել։ Փիթերսոնը 2017 թվականին նաև աշխատել է որպես վավերագրական ֆիլմի՝ «Conlanging - The Art of Crafting Tongues»-ի, գործադիր պրոդյուսեր։


== Ծանոթագրություններ ==


== Գրականություն ==
Johnston, Susan; Battis, Jes. Mastering the Game of Thrones: Essays on George R. R. Martin's A Song of Ice and Fire (англ.). — McFarland & Company (англ.)русск., 2015. — ISBN 978-0-7864-9631-0.
Peterson, David J. Dothraki (англ.). — Living Language (англ.)русск., 2014. — ISBN 978-0-8041-6086-5.
Peterson, David J. The Art of Language Invention (англ.). — Penguin Books, 2015. — ISBN 978-0-14-312646-1.
Post, Nina; Peterson, David J. The Zaanics Deceit (Cate Lyr) (Volume 1) (англ.). — Nina Post, LLC, 2014. — ISBN 978-1-4954-6134-7.
Post, Nina; Peterson, David J. The Zaanics Pursuit (Cate Lyr) (Volume 2) (англ.). — Nina Post, LLC, 2017. — ISBN 978-1-5376-4745-6.


== Արտաքին հղումներ ==
Դեյվիդ Փիթերսոնի պաշտոնական կայք
Սամարա (Վոլգայի վտակ)

Անվան այլ կիրառումների համար տե՛ս՝ Սամարա (այլ կիրառումներ)Սամարա (ռուս.՝ Самара), գետ Ռուսաստանում (Սամարայի մարզ, Օրենբուրգի մարզ)։


== Աշխարհագրություն ==
Սամարա գետը սկիզբ է առնում Ընդհանուր Սըրտ բարձրավայրից և թափվում է Սարատովյան ջրամբար։ Գետը պատկանում է Կասպից ծովի ավազանին։ Գետի ափին են գտնվում Սամարա քաղաքը։


== Հիդրոգրաֆիա ==
Սամարա գետի երկարությունը կազմում է 594 կմ, ավազանի մակերեսը՝ 46500 կմ2 է։ Գետի ջրի ծախսը միջինում կազմում է 50 մ3։


== Վտակներ ==
Սամարա գետի վտակներն են Մեծ Ուրան, Փոքր Ուրան, Տոկ, Բուզուլուկ, Բորովկա, Մեծ Կինել գետերը։


== Տես նաև ==
Գետ
Ակունք և Գետաբերան
Արսենյակ (այլ կիրառումներ)

Արսենյակ, կարող է վերաբերել՝

Արսենյակ - գյուղ Արևելյան Հայաստանում, Կարսի մարզում
Արսենյակ - լեռ Հայկական լեռնաշխարհում, Օլթի գետի ավազանում, նրա վտակներից մեկի ջրբաժան շրջանում
Լոնդոնի շաբաթօրյա դպրոց

Լոնդոնի շաբաթօրյա դպրոց, գործում է 1984 թվականից՝ լոնդոնահայ բարերարների նյութական օժանդակությամբ։ Դպրոցում սովորում է 3-17 տարեկան 150 աշակերտ։ Կրթական Լոնդոնի Գևորգ Թահթայան կիրակնօրյա ազգային վարժարանի մանկապարտեզի սաները ծրագիրը ներառում է հայոց լեզու, պատմություն, մշակույթ (ուսուցումն իրականացվում է արևելահայերեն և արևմտահայերեն)։
(5018) Տենմու

(5018) Տենմու (անգլ.՝ Tenmu), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 19-ին Հիրոկի Կոսայի և Կիիտիրո Ֆուրուկավայի կողմից Կիսոյում։
Միջին հեռավորությունը Արեգակից կազմում է 2,15865 ա. մ., առավելագույնը մոտենում է 2,0312 ա. մ. հեռավորության վրա և հեռանում 2,2861 ա. մ.։ Արեգակի շուրջ մեկ ամբողջական պտույտ է կատարում 1158,43 երկրային օրվա ընթացքում, իր ուղեծրով շարժվելով միջինում 0,310764 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,41° անկյուն։


== Անվանում ==
Աստերոիդն իր անվանումն ստացել է ի պատիվ Ճսպոնիայի 40-րդ՝ Տենմու կամ Տեմմու կայսեր (ճապ.՝ 天武天皇, 631-686)․ նա հանդիսանում էր աստղաբանության մասնագետ և գուշակ, իսկ 675 թ․ հիմնել է առաջին ճապոնական աստղաբանական դիտարանը։ Տենմուն միաժամանակ համարվում է սինտոյական աստվածություն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5018) Տենմու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազնավորյան

Ազնավորյան, հայկական ազգանուն։


== Ազգանունը կրողներ ==
Արամ Հովհաննեսի Ազնավորյան (1905-1950-ականներից հետո), գրող, մշակութային գործիչ։
Զարեհ Ազնավորյան (1947-2013), եկեղեցական գործիչ, խմբագիր, բնագրագետ, թարգմանիչ, վարդապետ։
Հովհաննես Միքայելի Ազնավորյան (1870-?), տպագրիչ, գրավաճառ, լրագրող։
Հուրմուզ Ազնավորյան (1889-1961), իրավաբան։
Սարգիս Ազնավորյան, լրագրող։


== Ծանոթագրություններ ==
Սեմենկի (գյուղ, Նեմիրովի շրջան)

Անվան այլ կիրառումների համար տե՛ս՝ ՍեմենկիՍեմենկի (ուկրաիներեն՝ Семенки), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1770 թվականին։
2001 թվականի տվյալներով Սեմենկի գյուղում բնակվում էր 338 մարդ։ Բնակավայրը զբաղեցնում է 1376 կմ² տարածք։ Բնակչության խտությունը կազմում էր 245,64 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բանյոլո Կրեմասկո

Բանյոլո Կրեմասկո (իտալերեն՝ Bagnolo CremascoԹավատառ տեքստ), քաղաք Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 4554 մարդ, խտությունը կազմում է 455 մարդ/կմ²։ Տարածքը գրավում է 10 կմ²։ Էլեկտրոնային փոստ - 26010, հեռախոսային կոդ - 00373։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Եվրատեսիլ 1984 երգի մրցույթ

«Եվրատեսիլ 1984 երգի մրցույթը» դարձել է Եվրատեսիլի 45-րդ մրցույթը և տեղի է ունեցել 1984 թվականի մայիսի 5-ին Լյուքսեմբուրգի մայրաքաղաք Լյուքսեմբուրգի Grand Theatre-ում։ Մրցույթի ազգային հեռարձակող կազմակերպությունը եղել է RTL Télévision (RTL)։


== Հղումներ ==
Եվրատեսիլի պաշտոնական կայք
Ֆիսհարմոն

Ֆիսհարմոն, հարմոնիում (գերմ.՝ Fisharmonium), փողային օդահունչ ստեղնավոր նվագարան։ Ստեղծվել է XIX դարի 10-ական թվականներին։ Ֆիսհարմոնի նախորդն այսպես կոչված էքսպրեսիվ երգեհոնն է, որը պատրաստել է ֆրանսիացի Գ․ Ժ․ Գրենիեն (1810 թվական)։ Ժամանակակից ֆիսհարմոնը ըստ ձևի հիշեցնում է դաշնամուրը (ավելի փոքր չափերի), ունի դաշնամուրային ստեղնաշար, 6-20 ռեգիստր, որոնք գործի են դրվում շարժական լծակներով։ Ֆիսհարմոնը հնչողությամբ նման է երգեհոնին։
Չոնմյո

Չոնմյո, Սեուլում կոնֆուկցիական սրբատեղի, Չոսոն տոհմի մահացած թագավորների և նրանց կանանց պատվին։ Սրբատեղիում պահպանվում են փայտե ցուցանակների վրա գրված մահացած թագավորների և նրանց կանանց անունները։ Համանման սրբատեղիներ կան նաև Արևելյան Ասիայի տարբեր քաղաքներում, նախ և առաջ Չինաստանում, կան նաև հին Կորեայում, բայց ՅՈՒՆԵՍԿՕ-ի տվյալներով, Չոնմյոն ամենահին թագավորական սրբատեղիներից է որտեղ, միչև օրս կատարվում են ծեսեր։ 1995 թվականից Չոնմյոն համարվում է ՅՈՒՆԵՍԿՕ-ի Համաշխարհային ժառանգություն ։
Սրբատեղին կառուցվել է 1394 թվականին Չոնսոն տոհմի Տհեդջո թագավորի օրոք, և այդ ժամանակ եղել է Ասիայի ամենաերկար շինությունը։ Գլխավոր սրահից Չոնջոնից բացվում է  յոթ դուռ, յուրաքանչյուր սենյակում պահվում է ցուցանակ, որի վրա գրված է թագավորի իր կնոջ անունը։ Կոմպլեքսը լայնացված էր Սեջոն թագավորի օրոք ով կառուցել էր Իոնյոջոն սրահը (անվերջ հանգստի սրահ)։ Դրանից հետո թագավորներից շատերը իրենց հերթին լայնացրեցին սրբատեղին։ Սակայն Իմջինական պատերազմի ժամանակ Չոնմյոն ավերվել է, իսկ նորը որը պահպանվում է մինչև մեր օրերը կառուցվել է 1601 թվականին։  Հիմա Չոնջոնում կա 19 տարածքներ հիշատակման ծեսերի համար, իսկ Յոնյոջոնում՝ 16 տարածք։ Հետևաբար նրանցում պահպանվում են 49 և 34 ցուցանակներ Կորեայի թագավորական դինաստիայի պատվին։ Տարածքի կահավորումը բավականին աթստեկական [1] է։
Այսօր Չոնջոն սրահը մտնում է Երկրի Ազգային գանձերի մեջ 227 համարի տակ, համարվելով հին Կորեայի ամենաերկար կառույցը [2]:
Հարավային դարպասները նախատասված էին նրանց հոգիների ելումուտի համար,  արևելյան դարպասները թագավորների համար, իսկ ծեսերի կատարողները մտնում և դուրս էին գալիս արևմուտքի դարպասներից [3]:


== Պատկերասրահ ==

		


== Տես նաև ==
Կորեայի բուդայական տաճարներ
Կորեայի ազգային գանձեր
Մունմյո


== Արտաքին հղումներ ==
Культурное наследие(չաշխատող հղում)(անգլ.)
ЮНЕСКО(անգլ.)


== Ծանոթագրություն ==
Շահփեքարի բերդ

Շահփեքարի բերդ (այժմ կոչվում է Աղաջղալա ադրբ.՝ Ağacqala, որը նշանակում է Փայտե բերդ), միջնադարյան ամրոց-դղյակ ներկայիս Ադրբեջանական Հանրապետության Թովուզի շրջանում։
Բերդի ավերակները պահպանվում են համանուն Շահփեքար գյուղի արևմտյան կողմում՝ Եկեղեցաջուր (Քիլիսասույու) գետի աջակողմյան բարձրադիր ապառաժոտ լեռան գագաթին։
Ժայռի հարավային, արևմտյան և արևելյան զառիթափ լանջերն ապահովում են բնական անառիկությունը, իսկ հյուսիսային և մասամբ էլ արևելյան մատչելի հատվածներն ամրացվել են հաստահեղույս պարիսպներով, որոնց ավերակները պահպանվել են մինչև 2,5-3 մ բարձրությամբ։


== Ծանոթագրություններ ==
Միություն (թերթ, Թիֆլիս)

Անվան այլ կիրառումների համար տե՛ս՝ Միություն (այլ կիրառումներ)«Միություն», գրական-գեղարվեստական, հասարակական շաբաթաթերթ։ Ընդհանուր հայ աշակերտական միության օրգան։ Լույս է տեսել 1917-1919 թթ.-ին, Թիֆլիսում։ Խմբագիրներ՝ Գ․ Աբովյան, Ս․ Էլբակյան։ Լուսաբանել է դպրոցական կյանքը Անդրկովկասում, արծարծել կրթության և դաստիարակության հարցեր։ Մեծ ուշադրություն է նվիրել մայրենի լեզվով ծրագրերի ստեղծմանն ու կատարելագործմանը, պարբերաբար անդրադարձել հայոց լեզվի ու գրականության, պատմության, աշխարհագրության և այլ առարկաների ուսուցման խնդիրներին՝ այդ նպատակով մեթոդական օգնություն ցույց տվել ուսուցիչներին։ «Միություն»-ը տպագրել է լուրեր Անդրկովկասի մշակութային, գրական, հասարակական կյանքից, գեղարվեստական ստեղծագործություններ, բանավիճային հոդվածներ։ Աշխատակցել են Գ․ Քացաղյանը, Ա․ Քանանյանը, Ս. Ամիրխանյանը, Հ․ Շեկոյանը և ուրիշներ։ Վ. Մաղալյան
(3269) Վիբերտ-Դուգլաս

(3269) Վիբերտ-Դուգլաս (անգլ.՝ Vibert-Douglas), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 6-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,78391 ա. մ., առավելագույնը մոտենում է 2,3362 ա. մ. հեռավորության վրա և հեռանում 3,2316 ա. մ.։ Արեգակի շուրջ մեկ ամբողջական պտույտ է կատարում 1696,61 երկրային օրվա ընթացքում, իր ուղեծրով շարժվելով միջինում 0,212188 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3269) Վիբերտ-Դուգլաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լավրենտ

Լավրենտ` հայկական արական անուն է սերում է լատիներեն Laurentius-ից, հայերենին է անցել ռուսերեն Лаврентий-ից։ Լատիներեն ձևն առաջացել է  Laurensի-ց, որի սեռական հոլովը Laurentis նշանակում է «լավրենտացի», Լաւրենտ քաղաքի անունով, որտեղ, ըստ ավանդության, ապրել է լեգենդար արքա Լատինը.։


== Անունը կրողները ==
Լավրենտ Ղալայան (*1938 թ.Դրմբոն, Մարտակերտի շրջան)` նկարիչ, քանդակագործ
Լավրենտ Վարդանյան (*1948 թ.Գանձակ գ., Եղեգնաձորի շրջան)` նկարիչ
Լավրենտի Բարսեղյան (*1937 թ.Երևան)` հայ պատմաբան
Լավրենտի Միրզոյան (-2010)` լեզվաբան
Լավրենտի Մովսիսյան (*1933 թ.Առաջաձոր, Մարտակերտի շրջան)` հայ խորհրդային մեխանիկ


== Այլ լեզուներով ==
անգլերեն` Laurence, Lawrence (Լորենս, Լոուրենս)
բելառուսերեն` Лаўрэнцій
հունգարերեն` Lőrinc
հունարեն`
իսպաներեն և իտալերեն` Lorenzo (Լորենսո, Լորենցո)
լատիներեն` Laurentius
գերմաներեն` Lorentz, Lorenz
լեհերեն` Laurencjusz
ռումիներեն` Laurențiu
ռուսերեն`Лаврентий (Լավրենտի)
ուկրաիներեն` Лаврентій (Լավրենտի)
ֆրանսերեն` Laurent (Լորան)
չեխերեն` Vavřinec
նորվեգերեն՝ Lars (Լարս)


== Ծանոթագրություններ ==
Բերյոզա (այլ կիրառումներ)

Բերյոզա, կարող է վերաբերել՝

Բերյոզա - գետ Կամչատկա թերակղզի՝ Ռուսաստանում
Բերյոզա - գյուղ Ուկրաինայի Վոլինի մարզի Ռատնովի շրջանում
Բերյոզա - քաղաքատիպ ավան Ռուսաստանի Սամարայի մարզի Սամարա քաղաքային օկրուգի կազմում
Բերյոզա - քաղաք Պոլեսեյում, Յասելդա գետի վրա
Ալ-Արիկայի շրջան

Ալ-Արիկայի շրջան (արաբ․՝ ناحية العريقة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Շահբայի գավառի չորս շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչությունն կազմում է 11,723 մարդ։
Վարչական կենտրոնն Ալ-Արիկա քաղաքն է։ Գտնվում է մարզի հարավարևելյան մասում։ Սահմանակից է հյուսիսում՝ Ալ-Մասմիայի շրջան, արևելքում՝ Ալ-Սուրա ալ-Սաղիրայի և Շահբայի շրջան, հարավում՝ Ալ-Մազրաայի շրջան։ Քաղաքն ու շրջական ավանները կազմում են 204.20 քառ.կմ տարածք։
Շրջանն ուննի 9 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝

Ալ-Արիկա (արաբ․՝ العريقة‎‎), բնակչություն՝ 3,798
Դամա (արաբ․՝ داما‎‎), բնակչություն՝ 1,799
Դեյր Դեմա (արաբ․՝ دير داما‎‎), բնակչություն՝ 537
Հարրան (արաբ․՝ حران‎‎), բնակչություն՝ 1,523
Ջրեյին (արաբ․՝ جرين‎‎), բնակչություն՝ 507
Խարսա (արաբ․՝ الخرسا‎‎), բնակչություն՝ 547
Լեբբին (արաբ․՝ لبين‎‎), բնակչություն՝ 1,730
Սմեյիդ (արաբ․՝ صميد‎‎), բնակչություն՝ 853
Վաքմ (արաբ․՝ وقم‎‎), բնակչություն՝ 429315


== Ծանոթագրություններ ==
Կյուշանա

Կյուշանա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում, Տրապիզոնից 8 կմ հեռավորության վրա։ Գյուղը հիմնադրել են Համշենից գաղթած հայերը 1720-1730 թվականներին։


== Բնակչություն ==
1915 թվականին գյուղն ուներ 56 տուն հայ բնակիչ։ Զբաղվում էին երկրագործությամբ և անասնապահությամբ։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Շինություններ ==
Գյուղում կար եկեղեցի (Ս. Սարգիս) և Ս. Մեսրոպյան անունով վարժարան՝ վեցամյա (1906 թվականից՝ յոթնամյա) դասընթացով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 491, 1979 թ


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Իվան Ատտալ

Իվան Ատտալ (անգլ.՝ Yvan Attal, հունվարի 4, 1965(1965-01-04), Թել Ավիվ, Իսրայել և Յաֆֆա, Թել Ավիվ, Իսրայել), Իսրայելում ծնված ֆրանսիացի դերասան և ռեժիսոր։


== Կենսագրություն ==
Ծնվել է Թել Ավիվում, ֆրանս-ալժիրական հրեաների ընտանիքում։ Մանկությունը անցկացրել է արվարձան Փարիզում։ Կինոյում դեբյուտել է 1989 թվականից, Էրիկ Ռոշանի «Անողորմ աշխարհ» (Un monde sans pitié)  Իպպոլիտ Ժիրարդո ու Միրյա Պյորյեի մասնակցությամբ։ Առաջին դերը նրան բերել է առաջին հաջողությունը` Իվանը ստացավ Սեզար որպես ամենախոստումնալից սկսնակ։
Որպես ռեժիսոր դեբյուտել է 1997 թվականից «Ես ունեի կին» կարճամետրաժում։ Իսկ 2001 թվականին նկարահանել է մելոդրամա` «Իմ կինը` դերասանուհի է», որտեղ խաղում էր Շարլոտա Գենսբուրի հետ որպես զույգ, որի հետ ապրել է չգրանցված ամուսնությամբ 1991 թվականից և դաստիարակել է երեք երեխաներին։
Դերասանական կարիերան Ատտալան անցնում է օվկիանոսով և նա հայտնվում է Հոլիվուդի ժապավենում։ 2005 թվականին խաղացել է Սիդնի Պոլակի «Թարգմանչուհին» և  Սփիլբերգի «Մյունխեն» ֆիլմերում, իսկ 2007 թվականին Պիկ ժամ 3 կատակերգական ֆիլմի երրորդ մասում։
2012 թվականին էկրան է դուրս եկել Իվան Ատտալի ռեժիսորական ֆիլմը` «Չմտնել, մենք հաքնված չենք»։
ԱԾ


== Ֆիլմագրություն ==


=== Դերասան ===


== Ռեժիսոր ==
1997 - Ես ունեի կին (I Got a Woman)
2001 - Իմ կինը` դերասանուհի է (Ma femme est une actrice)
2004 - Նրանք ամուսնացան, նրանք ունեին շատ երեխաներ (Ils se marièrent et eurent beaucoup d’enfants)
2009 - Նյու-Յորք, ես քեզ սիրում եմ (New York, I Love You)
2012 - Չմտնել, մենք հաքնված չենք (Do Not Disturb)


== Սկավառակագրություն ==
Թոմ Քրուզ։

1999 - Լայն փակված աչքերով
2000 - Առաքելությունն անիրագործելի է 2
2001 - Վանիլային երկինք
2002 - Հատուկ կարծիքՋեյմս Մաքէվոյ։

2006 - Պենելոպե


== Ծանոթագրություններ ==


== Արտաքին հղումներ ==
Yvan Attal bio : biographie de Yvan Attal - Gala
Իվան Ատտալ (Yvan Attal) - Կենսագրությունը և հետաքրքիր փաստերը Archived 2015-04-18 at the Wayback Machine.
Movie Habit: Interview with Charlotte Gainsbourg and Yvan Attal
Իգոր Նևեռլի

Իգոր Նևեռլի (լեհ.՝ Igor Newerly, իսկական անունը՝ Իգոր Աբրամով, մարտի 11 (24), 1903, Zwierzyniec, Podlaskie Voivodeship, Պրուժանսկի գավառ, Գրոդնոյի նահանգ, Վիլնայի գլխավոր նահանգապետարան, Ռուսական կայսրություն - հոկտեմբերի 19, 1987(1987-10-19), Վարշավա, Լեհաստանի Ժողովրդական Հանրապետություն), լեհ գրող։
1921-1923 թվականներին սովորել է Կիևի համալսարանի իրավաբանական ֆակուլտետում։ 1926 թվականից աշխատել է Յանուշ Կորչակի հետ. վերջինիս մասին գրել է «Կենդանի կայսր» (1966 թ.) վիպակը։ 1943-1945 թվականներին եղել է Մայդանեկի, Օսվենցիմի և այլ համակենտրոնացման ճամբարներում։ Նևեռլիի առաջին գիրքը՝ «Երիտասարդը Սալսկի տափաստաններից» (1947 թ.) վիպակը, նվիրված է խորհրդային մարդկանց հերոսությանը ֆաշիստական մահվան ճամբարներում։ Լայն տարածում է գտել «Փռյուգիական աստղի տակ» (1952 թ., ԼԺՀ պետական մրցանակ, 1952 թ.) վեպը։ Տպագրվել են նաև Նևեռլիի «Վերադարձած մարդկանց արշիպելագը» (1950, ԼԺՀ պետական մրցանակ, 1950 թ.) վիպակը, «Անտառի ծով» (1960 թ.) վեպը և այլ գործեր։


== Ստեղծագործությունները ==


=== Արձակ ===
1948 թ. Chłopiec z Salskich Stepów - «Երիտասարդը Սալսկի տափաստաններից»
1950 թ. Archipelag ludzi odzyskanych - «Վերադարձած մարդկանց արշիպելագը»
1952 թ. Pamiątka z Celulozy - «Հուշագիր «Ցելյուլոզա» գործարանից»
1960 թ. Leśne Morze - «Անտառի ծով»
1966 թ. Żywe wiązanie - «Կենդանի կապ»
1978 թ. Rozmowa w sadzie piątego sierpnia, Warszawa, Czytelnik - «Զրույցը այգում` օգոստոսի 5-ին»
1986 թ. Wzgórze Błękitnego Snu, Warszawa, Czytelnik,- «Կապույտ երազի հրաբուխը»


=== Կինո ===
1953 թ. Celuloza - «Ցելյուլոզա»
1954 թ. Pod gwiazdą frygijską - «Փռյուգիական աստղի տակ»
1957 թ. Król Maciuś I - «Մատիուշ I արքա»


== Ծանոթագրություններ ==


== Արտաքին հղումներ ==
Այդպիսին էր մանկական թերթը (ռուս.)
Կենսագրություն (ռուս.)
Իգոր Նևեռլի, Yad Vashem (անգլ.)
(6683) Կարաչենցով

(6683) Կարաչենցով (անգլ.՝ Karachentsov), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,092627 ա. մ., առավելագույնը մոտենում է 2,8077 ա. մ. հեռավորության վրա և հեռանում 3,3776 ա. մ.։ Արեգակի շուրջ մեկ ամբողջական պտույտ է կատարում 1986,51 երկրային օրվա ընթացքում, իր ուղեծրով շարժվելով միջինում 0,181223 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6683) Կարաչենցով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
10-cm-Nebelwerfer 35

10-cm-Nebelwerfer 35 (գերմ.՝ Nebelwerfer - բառացիորեն «Մառախուղ արձակող»), գերմանական ծանր ականանետ, Երկրորդ համաշխարհային պատերազմի ժամանակ ականանետը առաջին հերթին նախատեսված էր քիմիական զինամթերքի հետ օգտագործելու համար (ծխածածկույթի ստեղծման համար), սակայն ի տարբերություն, օրինակ, ամերիկյան М2 ականանետի, հենց սկզբից նախատեսված էր սովորական ֆուգասային զինամթերքով կրակելու համար։


== Կառուցվածք ==
Ականանետի դիզայնը լիովին դասական էր՝ իրենից ներկայացնելով 8 cm Granatwerfer 34-ի 81 մմ-անոց մոդելի կրկնակի մեծացված տարբերակը։ Ինչպես և իր նախատիպը, ականանետը բաժանվում էր երեք մասի, որոնք երկու անգամ ավելի ծանր էին կշռում, քան 81 մմ-ոց ականանետի նույնանման դետալները և այդ պատճառով դրանց տեղափոխման համար մշակվել են handkarren für 10 cm Nebelwerfer (Nbf) անիվային սայլակները և Munitionskarren für 10 cm Nebelwerfer-ը զինամթերք տեղափոխելու համար (երկու տարբերակները ծալովի էին տրանսպորտային մեքենաներում), որին հաջորդում է Handkarren für 10 cm Nebelwerfer (Nbf. 2) (անհամեմատ ավելի պարզեցված տարբերակ) որոնք կարող էին քարշակվել կամ տեղափոխվել հաշվարկով։  
Վերջին տարբերակն ունեցել է գործիքակազմի մամլիչ։


== Կիրառում և կազմակերպչական կառուցվածք ==
Հաշվարկը բաղկացած էր հրամանատարից, ականանետը սպասարկող երեք զինվորներից և զինամթերքի երեք փոխադրողներից։
Սկսած 1940-1941 թվականից զենքի արտադրությունը դադարեցվեց ականանետի ոչ բավարար հեռահարության պատճառով, և այն փոխարինվեց Վերմախտի քիմիական զորքերում (Nebeltruppen, բառիս բուն իմաստով՝ «ծխային զորքեր»)՝ 10 սմ Nebelwerfer 40, իսկ ավելի ուշ՝ Nebelwerfer հրթիռային կայանքներով։ Ականանետերը հանձնվել են ականանետերի բաժանմունքներին։ Զինամթերքը արտադրվել է բավական զգալի քանակությամբ մինչև 1943 թվականը։ ԽՍՀՄ ներխուժումից հետո գերմանացիները սկսեցին Granatwerfer 42 ականանետի արտադրությունը (խորհրդային 120 միլիմետրանոց ականանետի պատճեն), որը շատ ավելի լավ մարտական հատկանիշներ ուներ՝ ունենալով մոտավորապես նույն արժեքը։
Արտադրությունը ականանետի Երկրորդ համաշխարհային պատերազմի մարտի սկզբին, 1945 թվական։


== Ռազմամթերք ==
Օգտագործվող ականանետ՝

7,26 kg schwere Sprenggranate (10 см Wgr.35 SPR) - 7,26 կգ քաշով ծանր ական
7,26 kg schwere Rauchgranate (10-см Wgr.35 Nb) - 7,26 կգ ծանր ծխածածկույթ, որի մեջ եղել է 1,7 կգ քիմիկատներ։
Kampfstoffgranate (10-см Wgr.35 Х.) - քիմիական ական լցված մանանեխի գազով
Kampfstoffgranate (10-cm-Wgr.35 Z.B.) - քիմիական ական
7,35 kg schwere, 432 mm lange Wurfgranate 37 (Wgr.37 Spr) - 7,35 կգ ծանր բեկորային ական, որում եղել է 1,28 կգ պայթուցիկ105 մմ-ոց ականանետի մարտական լիցքը ներառում էր հիմնական լիցքը (պոչային փամփուշտը)՝ 15 գ քաշով և 4 լրացուցիչ լիցքը՝ 21-ական գրամ օղակների տեսքով, որոնք դրվում են կայունացուցիչի խողովակի վրա։ Երկրորդ համաշխարհային պատերազմի ժամանակ արտադրված ականանետային (ոչ քիմիական) զինամթերքի քանակը մինչև 1945 թվականի մարտի սկիզբը՝

Բացի այդ, արտադրվել է W.Gr. 35 Х с ОВ։


== Համեմատություն նմանօրինակների հետ ==


== Ծանոթագրություններ ==


== Գրականություն ==
[1] 10 cm Nebelwerfer 35
[2]
Սուվինի (այլ կիրառումներ)

Սուվինի, կարող է վերաբերել՝

Սուվինի - համայնք Ֆրանսիայում, որը գտնվում է Օվերն մարզի Ալյեի գավառում
Սուվինի - կանտոն Ֆրանսիայում
Բատե

Բատե, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մուսուլման բնակչության նկատմամբ կատարած գազանությունների մասին փաստաթղթերի ժողովածու

Մուսուլման բնակչության նկատմամբ կատարած գազանությունների մասին փաստաթղթերի ժողովածու («Islam ahalinin ducar olduklare mezalim hakkinda vesika mustenid makimat»), հրատարակվել է 1918 թ. Կ. Պոլսում՝ նպատակ ունենալով հերքել այդ տարիներին Կ. Պոլսի մամուլում երևացող այն հրապարակումները, որոնց հեղինակները երիտթուրքական պարագլուխներին մեղադրել են հայերի զանգվածային կոտորածներ իրագործելու մեջ։ Ժողովածուի հիմքում ընկած են թուրքական Կարմիր մահիկի ընկերության և գերմանական ու ավստրիական Կարմիր խաչի ներկայացուցիչների հավաքած զեկուցագրերն ու արած լուսանկարները։ Ըստ հեղինակների՝ այդ նյութերը պահվում են թուրքական բանակի գլխավոր շտաբի ռազմապատմական դիվանում, այսպես կոչված՝ «Գազանությունների մասին գործում»։ Նյութերի ընտրությանն և ժողովածու կազմելուն գործուն մասնակցել է Իսմեթ Ինյոնյուն։ Ժողովածուի հեղինակները փորձում են «ապացուցել», թե իբր հայերի, հույների և վրացիների զինված ջոկատները Երզնկայում, Կարինում, Վանում, Կարսում, Արդահանում և Բաթումում մի քանի անգամ ավելի շատ թուրք են ոչնչացրել, քան թուրքերը կոտորել են հայերին։ Իբրև «փաստաթղթեր» ներկայացնում են տեղական թուրք բնակչության և թուրքական հրամանատարության վկայությունները, ինչը կասկածի տակ է դնում այդ փաստերի արժանահավատությունը։
1919 թ. ժողովածուն թարգմանվել է ֆրանս. և հրատարակվել Կ. Պոլսում «Փաստաթղթեր մուսուլման բնակչության նկատմամբ հայերի կատարած գազանությունների մասին» վերնագրով։
Նովի (Վեսյոլիի շրջան)

Անվան այլ կիրառումների համար տե՛ս՝ Նովի (այլ կիրառումներ)Նովի (ռուս.՝ Новый), ավան Ռուսաստանի Դաշնության Ռոստովի մարզի Վեսյոլիի շրջանում։ Մտնում է Վերխնեսոլյոնովսկի գյուղական համայնքի կազմի մեջ։
Գեղարքունիքի մարզն Արցախյան ազատամարտում

Գեղարքունիքի մարզն Արցախյան ազատագրական պատերազմում, Ղարաբաղյան շարժման և Ղարաբաղյան պատերազմի սկզբից մարզն ուղղակիորեն ներքաշվել է հակամարտության մեջ։
Սումգայիթի ցեղասպանությունից հետո անվստահության և թշնամանքի մթնոլորտ է ստեղծվել Սևանի ավազանի հայ և ադրբեջանցի բնակչության միջև։ Հայ-ադրբեջանական սահմանի երկարությամբ (146 կմ) տեղաբաշխված ադրբեջանաբնակ գյուղերը, տասնյակ հազարների հասնող բնակչությամբ (դրանց մի մասը զինված էին), զբաղեցնելով ռազմավարական նշանակության դիրքեր, լուրջ վտանգ էին ներկայացնում հայ բնակչության համար։ Դա հատկապես ակնառու էր Ճամբարակի և Վարդենիսի շրջաններում։ Վտանգավոր զարգացումները և ազգամիջյան բախումները կանխելու նպատակով 1988 թ.-ի ամռանը խորհրդային բանակի մի զորաջոկատ երկու ամսից ավելի բանակել է Մարտունիի շրջանում։ 1988 թ.-ի նոյեմբերին մարզեն տեղափոխվել է Շամխուից, Կիրովաբադից, Դաշքեսանից և Ադրբեջանի այլ շրջաններից բռնագաղթածներ, նոյեմբերի 25-ին ադրբեջանաբնակ Շաֆակ և Տուֆավան գյուղերի մի խումբ զինյալներ կրակ են բացել Վարդենիսից Մարտունի ուղևորվող բեռնատար ավտոմեքենաների վրա։
Հետագա արյունալի բախումները կանխվել են խորհրդային բանակի ուժերով։ 1989 թ.-ի հունվարից ադրբեջանցիները հեռացել են Սևանի ավազանի բնակավայրերից՝ առանց լուրջ բախումների։ Ազատված գյուղերը բնակեցվել են բռնագաղթածներով։
Լոբերա դե Օնսելյա

Լոբերա դե Օնսելյա  (իսպ.՝ Lobera de Onsella), բնակավայր և մունիցիպալիտետ Իսպանիայի Սառագոսա պրովինցիայի Առագոն ինքնավար համայնքի կազմում։ Մունիցիպալիտետը գտնվում է Սինկո Վիլյաս շրջանում։ Տարածքը կազմում է 32 կմ2։ Բնակչությունը՝ 50 մարդ (2010 թվականի տվյալներով)։ Պրովինցիայի վարչական կենտրոնից գտնվում է 143 կմ հեռավորության վրա։
Անանուն (աղբյուր, Շաքի)

Անվան այլ կիրառումների համար տե՛ս՝ Անանուն (այլ կիրառումներ) «Անանուն» աղբյուր Շաքի, ջրաերկրաբանական բնության հուշարձան Հայաստանի Հանրապետությունում։ Բնության հուշարձանը գտնվում է Սյունիքի մարզում, Շաքի գյուղի հյուսիսարևմտյան ծայրամասում, ծովի մակարդակից 1685 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Գլխիվայր

«Գլխիվայր» (անգլ.՝ Head Over Heels), 2012 թվականի բրիտանական կարճամետրաժ տիկնիկային մուլտֆիլմ, որի սցենարի հեղինակը և ռեժիսորը Թիմոթի Ռեքարթն է։ 2013 թվականին մուլտֆիլմն առաջադրվել է «Օսկար» մրցանակի Լավագույն անիմացիոն կարճամետրաժ ֆիլմ անվանակարգում»» մրցանակի «Լավագույն կարճամետրաժ անիմացիոն ֆիլմ» անվանակարգում, ինչպես նաև արժանացել է «Էննի» մրցանակի որպես լավագույն ուսանողական ֆիլմ և Cartoon d'Or մրցանակի որպես Եվրոպական լավագույն կարճամետրաժ անիմացիոն ֆիլմ։
«Օսկարի» առաջադրվելուց հետո մուլտֆիլմը նույն մրցանակին առաջադրված մյուս 15 կարճամետրաժ մուլտֆիլմերի հետ միասին թողարկվել է կինոթատրոններում ShortsHD-ի կողմից։


== Սյուժե ==
Երկար տարիների համատեղ կյանքից հետո ամուսիններ Ուոլթերն ու Մեջն օտարանում են միմյանցից։ Ամուսինն ապրում է հատակին, իսկ կինը՝ առաստաղին։ Նրանք զուգահեռ կյանք են վարում նույն տանը՝ առանց խոսելու միմյանց հետ։ Մի օր Ուոլթերը, ինչ-որ բան փնտրելով իր գործիքների մեջ, գտնում է Մեջի հարսանեկան կոշիկները և որոշում դրանք վերանորոգել նրան նվիրելու համար, բայց Մեջը մերժում է այն և դուրս է գալիս հավասարակշռությունից։ Զույգը պետք է գտնի մի ճանապարհ, որպեսզի վերադարձնեն իրենց նախկին ամուսնական կյանքն և ապրեն միասին։


== Դերերը հնչյունավորել են ==
Նայջել Էնթոնի – Ուոլթեր
Ռութ Ռայա Մաքքաուլ – Մեջ


== Ծանոթագրություններ ==


== Արտաքին հղումներ ==
Գլխիվայր (անգլ.) ֆիլմը Internet Movie Database կայքում
(3022) Դոբերման

(3022) Դոբերման (անգլ.՝ Dobermann), աստերոիդ աստերոիդների գոտի ներքին մասում։ Հայտնաբերվել է 1980 թվականի սեպտեմբերի 16-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 1,930938 ա. մ., առավելագույնը մոտենում է 1,7305 ա. մ. հեռավորության վրա և հեռանում 2,1313 ա. մ.։ Արեգակի շուրջ մեկ ամբողջական պտույտ է կատարում 980,06 երկրային օրվա ընթացքում, իր ուղեծրով շարժվելով միջինում 0,367326 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,52° անկյուն։
Դոբերման աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3022) Դոբերման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չեղարկման մշակույթ

Չեղարկման մշակույթ, նաև բացառման մշակույթ (անգլ.՝ cancel culture, անգլ.՝ call-out culture), օստրակիզմի ժամանակակից ձև, որի դեպքում անձը կամ որոշակի խումբը զրկվում են աջակցությունից և դատապարտվում են սոցիալական կամ մասնագիտական համայնքներում, ինչպես առցանց միջավայրում, այնպես էլ սոցիալական մեդիայում և իրական աշխարհում։ 
Merriam-Webster-ը սահմանում է «չեղյալ» տերմինը որպես «մարդու աջակցության դադարեցում», առցանց բառարան Dictionary.com սահմանում է տերմինը որպես աջակցության դադարեցում (չեղյալ) հասարակական գործիչների և ընկերությունների կողմից, երբ նրանք արել են կամ ասել են ինչ-որ բան, որը համարվում է սարսափելի կամ վիրավորական»։ Անցյալում համոզմունքների կամ գործողությունների համար դատապարտման և հետապնդման արշավը երբեմն նաև կոչվում է «քենսելինգ»։
«Չեղարկման մշակույթ» տերմինը կարող է նաև նշանակել որոշակի անձի (սովորաբար հայտնի մարդիկ) կամ բրենդի բոյկոտ։
Այս հասկացությունը, որպես կանոն, ունի բացասական իմաստ և հաճախ օգտագործվում է խոսքի ազատության վերաբերյալ բանավեճերի ժամանակ։


== Հայեցակարգի քննադատություն ==
Որոշ լրագրողներ կասկածի տակ են դնում «չեղարկման մշակույթի» քննադատության հիմնավորվածությունը։ Vice-ի խմբագիր Քոնոր Հարելը նկատել է, որ իրականում չեղարկման մշակույթը հազվադեպ է անդրադառնում նրանց «զոհերի» բարեկեցության և կյանքի վրա։ 
Պատմաբան Կ.Ջ. Քովենթրին չեղարկման հայեցակարգի հակառակորդներին մեղադրել է միակողմանիության մեջ՝ նկատելով, որ այդ մարդիկ նվազեցնում կամ անտեսում են չեղարկման դեպքերը, որոնք բխում են աջ թևից, և ինչը միշտ տեղի է ունեցել ԱՄՆ-ի և Եվրոպայի պատմության ընթացքում, երբ անարդարության դեմ հանդես եկող մարդիկ հետապնդումների են ենթարկվել․ «Ես անձամբ կարող եմ հիշել մի քանի մարդկանց, որոնք հետապնդվում են իբր ժողովրդավարական երկրների կողմից «անհարմար» տեղեկատվություն հրապարակելու համար»։ The Guardian-ի լրագրող Դավիթ Օլուսոգան մի կողմից  խոստովանել է, որ չեղարկման մշակույթը բավական խնդրահարույց է, սնվում է քաղաքական անհանդուրժողականությամբ և սոցիալական ցանցերի թունավոր անանունությամբ, բայց մյուս կողմից նկատել է, որ այն գաղափարը, որ «քենսելինգը» բխում է միայն ձախերից, դարձել է դրա գլխավոր առասպելը։


== Օրինակներ ==
Կան հայտնի մարդկանց օրինակներ, որոնք ենթարկվել են «չեղարկման մշակույթին», այդ թվում գրող Ջոան Ռոուլինգը, որին մեղադրում են տրանսֆոբիայի մեջ, երգչուհի Լանա Դել Ռեյը, որը մեղադրվում է հակաֆեմինիզմի մեջ, և տեսաբլոգեր Ջենա Մարբլսը, որին քննադատում էին իր հին տեսահոլովակներում անպարկեշտ արտահայտություններ, գենդերային կարծրատիպեր և բլեքֆեյս օգտագործելու համար։


== Ծանոթագրություններ ==
Սամոյլովկա (այլ կիրառումներ)

Սամոյլովկա, կարող է վերաբերել՝

Սամոյլովկա - գյուղ, Ուկրաինայի Դոնեցկի մարզի Ալեքսանդրովիում
Սամոյլովկա - գյուղ, Ուկրաինայի Խարկովի մարզի Բլիզնյուկովի շրջանում
Սամոյլովկա - գյուղ, Ուկրաինայի Խարկովի մարզի Բլիզնյուկովի շրջանում
Պիտիրիմ Սորոկին

Պիտիրիմ Ալեքսանդրովիչ Սորոկին (անգլ.՝ Pitirim Sorokin, ռուս.՝ Питирим Александрович Сорокин, հունվարի 23 (փետրվարի 4), 1889, Տուրյա, Յարենսկի գավառ, Վոլոգդայի նահանգ, Ռուսական կայսրություն - փետրվարի 10, 1968(1968-02-10)[…], Ուինչեսթեր, Միդլսեքս շրջան, Մասաչուսեթս, ԱՄՆ), ռուս-ամերիկյան սոցիոլոգ-տեսաբան։
Ավարտել է Պետերբուրգի համալսարանը։ Եղել է աջ էսէռների պարագլուխը, Ա․ Ֆ․ Կերենսկու քարտուղարը։ 1919 թվականից Պետրոգրադի համալսարանի պրոֆեսոր, 1922 թվականից՝ տարագրության մեջ։ 1930-1964 թվականներին՝ Հարվարդի համալսարանի պրոֆեսոր, ապա վաստակավոր պրոֆեսոր։ Մշակել է «սոցիալական և մշակութային դինամիկայի» տեսությունը, որտեղ առաջ է քաշել այն գաղափարը, որ մարդկության զարգացումը ունի ոչ թե առաջընթաց, այլ մշակութային շրջապտույտների բնույթ։ Սորոկինը մշակույթի ողջ պատմությունը հանգեցրել է միայն դրա հոգևոր կողմին, իսկ ճանաչողությունը՝ խորհրդապաշտական «գերզգայական և գերբնական» ինտուիցիային։ Սորոկինը սոցիալական շարժունության տեսության հեղինակն է, որտեղ դասակարգային շերտավորման հիմքում դրել է սոցիալական շարժունության գործոնը՝ այն հասկանալով որպես անհատի անցումը սոցիալական մի շերտից մյուսը վերընթաց և վարընթաց գծով։ Այս տեսության մեջ ժխտվում է արտադրության միջոցների նկատմամբ մսանավոր սեփականությունը՝ որպես դասակարգերի գոյացման և դասակարգային հակամարտության հիմնական գործոն։ Որպես արդի կապիտալիզմի ջատագով, Սորոկինը հանդես է եկել հասարակական-տնտեսական ֆորմացիաների, պատմության առաջադիմության, դասակարգերի և դասակարգային պայքարի մարքս-լենինյան ուսմունքի դեմ։


== Ծանոթագրություններ ==
Կրասնի Պարտիզան (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ Կրասնի ՊարտիզանԿրասնի Պարտիզան (ուկրաիներեն՝ Красний Партизан, Ղրիմի թաթարերեն՝ Boranğar), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։
2001 թվականի տվյալներով Կրասնի Պարտիզան գյուղում բնակվում էր 796 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուդկա (գյուղ, Չեմերովեցի շրջան)

Անվան այլ կիրառումների համար տե՛ս՝ ՌուդկաՌուդկա (ուկրաիներեն՝ Рудка), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Ռուդկա գյուղում բնակվում էր 60 մարդ։ Բնակավայրը զբաղեցնում է 0,259 կմ² տարածք։ Բնակչության խտությունը կազմում էր 231,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիլարի Մենթել

Հիլարի Մերի Մենթել (անգլ.՝ Hilary Mary Mantel, ծննդյան ազգանունը՝ Թոմփսոն (Thompson), հուլիսի 6, 1952(1952-07-06)[…], Glossop, High Peak, Դերբիշիր, Դերբիշիր, Անգլիա, Միացյալ Թագավորություն - սեպտեմբերի 22, 2022(2022-09-22), Էքսետեր, Հարավարևմտյան Անգլիա, Անգլիա, Միացյալ Թագավորություն), բրիտանացի գրող և գրաքննադատ։ 14 գրքերի հեղինակ (2015 թվականի տվյալներով)։ Աշխարհի առաջին կին գրողը, որ երկու անգամ արժանացել է Բուքերյան մրցանակի (2009, 2012)։ Բրիտանական կայսրության շքանշանի դամա-կոմանդոր։


== Կենսագրություն ==
Հիլարիի ծնողները բաժանվել են, երբ նա 11 տարեկան էր, և նա վերցրել է որդեգրած հոր ազգանունը։ Ավարտել է Շեֆիլդի համալսարանի իրավաբանական ֆակուլտետը (1973), նաև սովորել է Լոնդոնի տնտեսագիտական դպրոցում։ Նա աշխատել է որպես ուսուցիչ և սոցիալական աշխատող, վերջին մի քանի տարիներին աշխատել է տարեցների հիվանդանոցում։ Նա  Աֆրիկայում և Մերձավոր Արևելքում ապրել է 9 տարի։


== Ստեղծագործություն և ճանաչում ==
Հիլարին սկսել է գրել 1974 թվականին և իր առաջին վեպը՝ «Մայրիկի օրը», հրատարակել է 1985 թվականին։
Գրականության մի շարք ազգային մրցանակների հավակնորդ և դափնեկիր է, այդ թվում`2009 և 2012 թվականների Բուքերյան մրցանակի երկակի հաղթող` Թոմաս Քրոմվելի մասին պատմող «Գայլի սրահ» (2010) և «Ներս բերել մարմինները» (2012) վեպերի համար․ 2010 թվականին վեպը ստացել է նաև Գրաքննադատների ասոցիացիայի ազգային մրցանակ և Վալտեր Սքոթի մրցանակ, ընդգրկվել է Կոստա և Օրանժ մրցանակների «կարճ ցուցակներում»։ «Ներս բերել մարմինները» վեպը 2012 թվականին Կոստա մրցանակ է ստացել երկու կատեգորիաներում՝ լավագույն վեպ և տարվա գիրք։
Մենթելն աշխարհում առաջին կին գրողն է, որը երկու անգամ շահել է Բուքերյան մրցանակ։ 2013 թվականին նա ստացել է Դեյվիդ Քոհենի մրցանակ։
Գրականության թագավորական ընկերության անդամ է։
2006 թվականին դարձել է Բրիտանական կայսրության շքանշանի հրամանատար  (CBE), իսկ 2014 թվականին՝ այդ շքանշանի դամա-հրամանատար (DBE), որը գրողին թույլ է տալիս օգտագործել «դամա» տիտղոսը։
Օքսֆորդի գրականության պատվավոր դոկտոր (2015)։ Ստացել է President's Medal (British Academy) (2016):


== Ծանոթագրություններ ==
Անգլերենի բառակազմություն (գիրք)

Անգլերենի բառակազմություն, 1983 թվականի Լորա Բաուերի գիրքը, որտեղ հեղինակը դիտարկում է բառակազմության և լեզվաբանության այլ ոլորտների փոխհարաբերությունները՝ չփորձելով անգամ ներկայացնել բառակազմության լիարժեք տեսությունը։
Գիրքը վերագրվել է որպես «ներկայիս անգլերենի բառակազմության առաջին մանրամասն ուսումնասիրություն»։


== Բովանդակություն ==
Գիրքը բաղկացած է ինը գլուխներից, որտեղ նա քննարկում է անգլերենի բառակազմությունը, ինչպես նաև այն, ինչ Բաուերը համարում է որպես դրա հիմնական խնդրահարույց ոլորտներ, որոնք նա սահմանում է որպես սահմանափակ արդյունավետություն, բառապաշար, շարահյուսություն և իմաստաբանություն։ "Անգլերենի բառակազմությունը" սկսվում է ներածական բաժնից, և  հաջորդ գլուխում  քննարկվում են որոշ հիմնական հասկացություններ։ Նախքան գրքի ավարտին հասնելը գլուխներում քննարկում է արդյունավետությունը, բառակազմության հնչյունաբանական խնդիրները, բառակազմության մեջ շարահյուսական և իմաստային խնդիրները, անգլերենի բառակազմության ուրվագիծը և տեսությունն ու պրակտիկան։


== Արձագանք ==
Իշտվան Կենեսեյը գրախոսել է գիրքը 1985 թվականին՝ լեզվի ուսումնասիրություններ համար, որտեղ նա քննադատել է այն, քանի որ գիրքը չի համապատասխանում Քեմբրիջի լեզվաբանության դասագրքերի միջոցով հրատարակված այլ գրքերի չափանիշներին։ Գիտնական Սյուզան Մյուլեյզենը նույնպես քննադատել է Անգլերեն բառակազմությունը որպես մի գիրք, որը «[հիմնվում է] բավականին քիչ և կամայականորեն ընտրված տվյալների վրա»։ Ի հակադրություն, Դիտեր Կաստովսկին բարձր է գնահատել "Անգլերենի բառակազմությունը"՝ որպես այն ժամանակվա անգլերենի բառակազմության լավագույն ներդրում, գովաբանելով գիրքը որպես «արվեստի վիճակի ընդարձակ և քննադատական հետազոտություն»։


== Ծանոթագրություններ ==
Թզենի

Թզենի (լատ.՝ Ficus), թթազգիների ընտանիքի մերձարևադարձային պտղատու, տերևաթափ ծառ կամ թուփ։ Հանդիպում է Տավուշի և Սյունիքի մարզերի ստորին լեռնային գոտիներում։
Մշտականաչ (հազվադեպ՝ տերևաթափ) ծառեր և թփեր են, երբեմն մագլցող լիաններ։


== Տարածում ==
Աճում է կրահողերում, քարքարոտ, ժայռոտ, արևահար լանջերին, կիրճերում, գետահովիտներում. գրանցված է Հայաստանի Կարմիր գրքում։ Հզոր արմատային համակարգով, տերևաթափ, խիտգնդաձև կամ լայնբրգաձև սաղարթով, կաթնանման հյութ պարունակող բույս է։ Ցողունի բարձրությունը 5-12 մ է։ Տերևները խոշոր են, բլթակավոր, խորը կտրտված, վերևից՝ կոշտ, խորդուբորդ, մուգ կանաչ, ներքևից՝ թավոտ, մոխրականաչ։ Երկտուն է, բաժանասեռ (լինում են նաև միատուն)։ 
Ծառերի բարձրությունը մինչև 40 մ է, տրամագիծը՝ 3-5 մետր, հաճախ հիմքի մոտ տախտականման արմատներ են առաջացնում։ Շատ տեսակներ իրենց կյանքն սկսում են որպես էպիֆիտներ, հետո միայն առաջացնում գետնին հասնող հավելյալ արմատներ, որոնք վերածվում են հսկայական սաղարթը պահող հենասյուների։ Որոշ էպիֆիտ տեսակների օդային արմատները փաթաթվելով տեր-ծառին սպանում են նրան (այսպես կոչված խեղդող ֆիկուսներ)։ Տերևները սովորաբար ամբողջաեզր են, մինչև 60-70 սմ երկարությամբ։


== Փոշոտում ==
Արական իգական ծաղիկները հավաքված են տանձանման, երբեմն՝ գնդաձև ծաղկաբույլերում։ Փոշոտումը խաչաձև է, կատարվում է փոքրիկ միջատի՝ բլաստիֆագի միջոցով։ Պտուղներն ընկուզիկներ են, առաջանում են պտղակալից և նրա մեջ գտնվող սերմերից։ Պտղաբույլերը գնդաձև են, տանձանման, կանաչավարդագույն, սևավարդագույն, դեղնավարդագույն։ Որոշ սորտեր պտուղ են առաջացնում առանց փոշոտման՝ կուսածնությամբ։ 


== Բազմացում ==
Բազմանում է սերմերով, արմատային մացառներով, անդալիսով, կտրոններով։ Ջերմասեր և երաշտադիմացկուն է։ Պտղաբույլը պարունակում է շաքարներ (12-23%), պեկտինային նյութեր (0,5-4,2 %), օրգանական թթուներ (մինչև 1 %), վիտամիններ (Cv B1 B2), հանք, աղեր, սպիտակուցներ, օսլա և այլն։


== Կիրառություն ==
Պտուղն օգտագործում են թարմ և վերամշակած (մուրաբա, ջեմ, պովիդլո, կոմպոտ, չիր և այլն), բնափայտը՝ փայտագործության և խառատագործության մեջ։ Հայաստանում մշակվում է Տավուշի և Սյունիքի մարզերում, Արարատյան դաշտում, Երևանում, Հրազդան գետի հովտի այգիներում (ձմռանը ծածկելու դեպքում)։
Բույսի բոլոր մասերը կաթնահյութ են պարունակում։ Ծաղիկները փոքր են, մեծ մասամբ միասեռ, զարգանում են յուրահատուկ, գնդաձև կամ տանձաձև, գագաթին ճեղք ունեցող ծաղկաբույլի ներքին մակերևույթին։ Փոշոտումը կատարվում է թաղանթաթևավոր միջատների միջոցով։ Որոշ տեսակների (թզենի, ժանտաթզենի) պտղաբույլերն օգտագործվում են սննդում։ Շատ տեսակների կաթնահյութը կաուչուկ է պարունակում, որը, սակայն, արդյունաբերական նշանակություն չունի։


== Ցեղատեսակների և տեսակներ ==
Հայտնի է մոտ 900 (այլ տվյալներով՝ 1000), Հայաստանում՝ 1 տեսակ՝ Թզենի սովորական (F. carica)։ Հայտնի է ֆիկուսի ավելի քան 800 տեսակ՝ տարածված արևադարձային և մերձարևադարձային շրջաններում։ Սենյակներում աճեցվում է կաուչուկատու ֆիկուս (F․ elastica), որի կաթնահյութը պարունակում է մինչև 30% կաուչուկ։
Ցեղատեսակներ՝

Ficus
Synoecia
Sycidium
Sycomorus
Pharmacosycea
Urostigma
Մանիկովցի

Մանիկովցի (ուկրաիներեն՝ Маниківці), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Մանիկովցի գյուղում բնակվում էր 1 210 մարդ։ Բնակավայրը զբաղեցնում է 3688 կմ² տարածք։ Բնակչության խտությունը կազմում էր 328,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլային լիգայի գավաթ 2007-08

Ֆուտբոլային լիգայի գավաթ 2007-08, Ֆուտբոլային լիգայի գավաթի 48-րդ խաղարկությունն է, որում հաղթել է «Տոտենհեմ Հոտսպուր» ֆուտբոլային ակումբը։


== Արտաքին հղումներ ==
Մրցաշարի պաշտոնական կայք Archived 2008-07-03 at the Wayback Machine. (անգլ.)
Լիգայի գավաթը Football-League.co.uk կայքում (անգլ.)
Լիգայի գավաթը BBC Sport կայքում (անգլ.)
Ժողովածու (2197)

Ժողովածու (2197), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2197 թվի տակ։ Ձեռագիրը գրվել է 1707-1710 թվականներին Հարություն, Մինաս Էտրենեցի, Նիկողայոս երեց գրիչների կողմից ենթադրաբար Պրուսայում։ Ստացողները եղել են Աստվածատուր երեցը, Խաչատուր վարդապետը։ Գրված է թղթի վրա, որը ունի 21×15 չափս։ Ձեռագիրը կազմված է 239 թերթից։ Գրված է միասյուն, երկսյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կտավ։ Հիշատակարաններ՝ նախագաղափար՝ 238բ(1682-1687թթ․), գրչի՝ 86բ, 119ա, 149ա, 239ա, կնիք՝ 5ա(Մեսրոպ վարդապետ, 1806թ․, Դանիել վարդապետ)։


== Բովանդակություն ==
Դեղագիրք։
Գր․ Տաթևացւոյ Յաղագս գաւազան տալոյ։
Գրչի Տաղ-յիշատակարան(նաև հայատառ թուրքերեն)։
Ի Պատմութենէ Մեծին Ներսեսի։
Տեսիլք Ներսեսի, Յովհ․ Կոզեռնի։
Հարցմունք Աթանասի և պատասխանիք Կիւրղի։
Նեղոսի Ճառ։
Հաւաքմունք վարդապետաց Յաղագս դաւանութեան։
Վկայութիւնք յաղագս Յիսուսի։
Աղէք․ Ջուղայեցւոյ Յայտարարութիւն ընդդէմ ֆռանկաց, Քարոզ։
Կարգ վրդ-աց ցՍիմ․ Գուռունացի։


== Ծանոթագրություններ ==